Gazi Husrev-beg-biblioteket

Gazi Husrev-beg-biblioteket (Gazi Husrev-begova biblioteka) er et bibliotek i Sarajevo i Bosnia-Hercegovina. Biblioteket ble opprettet i 1537, som en av flere institusjoner i Sarajevo grunnlagt av Gazi Husrev-beg, som var guvernør for den osmanske provinsen Bosnia. Biblioteket huser over 100 000 enheter. Biblioteket har en av de største samlingene av orientalske manuskripter i Europa, herunder arabiske, persiske og tyrkiske skrifter, og er den største samlingen av osmanske manuskripter utenfor Tyrkia. Under Bosnia-krigen på 1990-tallet var viktige deler av bibliotekets samling bortgjemt, og i 2014 ble en ny bibliotekbygning finansiert av Qatar åpnet. Referanser Eksterne lenker (bs) Offisielt nettsted (en) Gazi Husrev-beg's Library – kategori av bilder, video eller lyd på Commons